钦定古今图书集成/明伦汇编/官常典/第082卷 > 东海王晔
## 钦定古今图书集成/明伦汇编/官常典/第082卷 > 东海王晔

按《魏书南安王桢传》：“鲁郡王肃弟东海王晔，字华兴，
小字盆子，性轻躁，有膂力。起家秘书郎，稍迁通直散
骑常侍。庄帝初，封长广王，邑一千户，出为太原太守，
行并州事。尔朱荣之死也，世隆等奔还并州，与尔朱
兆会于建兴，乃推晔为主，大赦所部，号年建明。寻为
世隆等所废。前废帝立，封晔为东海王，邑万户。出帝”
初，坐事赐死于第。无子，爵除。